महिलाओं को सशक्त बनाने में शिक्षा की अहम भूमिका
महिलाओंको सशक्त बनाने के लिए शिक्षा की अहम भूमिका होती है। इसके माध्यम से घर परिवार, समाज तथा देश की सेवा करने का अवसर मिलता है। यह कहना है चास कालेज चास के समाज शास्त्र विभाग के डॉ. एमएम सिन्हा का। वे गुरुवार को बोकारो महिला कॉलेज में समाजशास्त्र विषय पर महिला सशक्तिकरण में शिक्षा की भूमिका पर एक दिवसीय कार्यशाला को संबोधित कर रहे थे।
उन्होंने कहा कि महिला सशक्तिकरण का मतलब समाज और परिवार के विकास में स्वयं निर्णय लेने के लिए सक्षम होना है। आठ मार्च 1975 से महिला अंतर्राष्ट्रीय दिवस मनाया जाता है। इस मौके पर डॉ. सुनीता सिन्हा ने कहा कि महिलाओं को शिक्षित होना आवश्यक है। सरकार बालिका शिक्षा, महिला प्रौढ़ शिक्षा, रात्रि पाठशाला अभियान के संकल्पित है, लोगों में भ्रांतियां है कि स्त्री, शिक्षित होगी तो अपना अधिकार की बात करेंगी। आज राजनीतिक पार्टियां 33 प्रतिशत महिला आरक्षण की बात करती है। यह राजनीतिक भाषण है। जमीन पर उतारा नहीं गया है। इस मौके पर डॉ. पीके झा, डॉ. केएन भारती, डॉ. शेखर पाठक, डॉ. एसडी पांडेय, डॉ. प्रभावती कुमारी, डॉ. गायत्री गिरि, प्रो. सुषमा रानी, आरके सिंह, प्रो. केके पांडेय, डॉ. शकील अहमद खां, डॉ. नाज खान, प्रो. अनिता सिंह, आदि उपस्थित थे।
उपस्थित महिलाएं।
hin_Deva hin_Deva hin_Deva hin_Deva